Návrh VYKONÁVACIE ROZHODNUTIE RADY, ktorým sa mení zoznam nespolupracujúcich tretích krajín v boji proti NNN rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie /* COM/2014/0629 final - 2014/0295 (NLE) */





DÔVODOVÁ SPRÁVA 1. KONTEXT NÁVRHU Dôvody a ciele návrhu Tento návrh sa týka uplatňovania nariadenia Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999[1] (nariadenie o NNN rybolove). Všeobecný kontext Tento návrh sa predkladá v súvislosti s vykonávaním nariadenia o NNN rybolove a je výsledkom vyšetrovania a dialógu, ktoré sa uskutočnili v súlade s hmotnoprávnymi a procesnoprávnymi požiadavkami nariadenia o NNN rybolove, podľa ktorých by si okrem iného všetky krajiny mali plniť povinnosti, ktoré im ako vlajkovým, prístavným, pobrežným alebo trhovým štátom vyplývajú z medzinárodného práva, t. j. mali by zabraňovať NNN rybolovu, odrádzať od neho a odstrániť ho. Existujúce ustanovenia v oblasti návrhu Rozhodnutie Komisie z 15. novembra 2012 (Ú. v. EÚ C 354, 17.11.2012, s. 1 – 47) o informovaní tretích krajín, ktoré Komisia považuje za krajiny, ktoré by mohli byť prípadne identifikované ako nespolupracujúce tretie krajiny podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. Vykonávacie rozhodnutie Komisie z 26. novembra 2013 (Ú. v. EÚ C 346 27.11.2013, s. 2 – 25) o identifikácii tretích krajín, ktoré Komisia považuje za nespolupracujúce tretie krajiny podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. Vykonávacie rozhodnutie Rady z 24. marca 2014 (Ú. v. EÚ L 91, 27.3.2014, s. 43 –47), ktorým sa vytvára zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu v súlade s nariadením (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. Vykonávacie rozhodnutie Rady z 24. marca 2014 (Ú. v. EÚ L 91, 27.3.2014, s. 43 –47), ktorým sa vytvára zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu v súlade s nariadením (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. (LISTING OF SRI LANKA) of xxxxxxxx. Súlad s ostatnými politikami a cieľmi Únie Neuplatňuje sa. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácie so zainteresovanými stranami Zainteresované strany, ktorých sa týka toto konanie, mali možnosť počas vyšetrovania a dialógu obhájiť svoje záujmy na základe ustanovení nariadenia o NNN rybolove. Získavanie a využívanie expertízy Externá expertíza nebola potrebná. Posúdenie vplyvu Tento návrh súvisí s vykonávaním nariadenia o NNN rybolove. Nariadenie o NNN rybolove neobsahuje ustanovenia, z ktorých vyplýva povinnosť všeobecného posúdenia vplyvu, ale obsahuje úplný zoznam podmienok, ktoré je nutné posúdiť. 3. PRÁVNE PRVKY NÁVRHU Zhrnutie navrhovaného opatrenia Komisia 15. novembra 2012 na základe svojho rozhodnutia poslala oznámenie ôsmim tretím krajinám (Belize, Kambodžské kráľovstvo, Fidžijská republika, Guinejská republika, Panamská republika, Srílanská demokratická socialistická republika, Togská republika a Vanuatská republika) o tom, že zvažuje možnosť ich identifikácie ako nespolupracujúcich tretích krajín v zmysle nariadenia o NNN rybolove. Komisia začala voči uvedeným ôsmim krajinám podnikať príslušné kroky. Okrem iného ide o opatrenia na odôvodnenie podniknutia týchto krokov, možnosť reagovať a odvolať sa poskytnutá dotknutým krajinám, právo požiadať o dodatočné informácie alebo ich poskytnúť, návrhy akčných plánov na nápravu situácie, ako aj dostatok času na reakciu a primeraná lehotu na vykonanie nápravných opatrení. Komisia 26. novembra 2013 formou vykonávacieho rozhodnutia Komisie identifikovala Belize, Kambodžské kráľovstvo a Guinejskú republiku ako tretie krajiny, ktoré považuje za nespolupracujúce tretie krajiny podľa nariadenia o NNN rybolove. Rada 24. marca 2014 formou vykonávacieho rozhodnutia Rady vytvorila zoznam nespolupracujúcich tretích krajín v boji proti NNN rybolovu vrátane Belize, Kambodžského kráľovstva a Guinejskej republiky. Pripojený návrh vykonávacieho rozhodnutia Rady vychádza zo zistení, ktorými sa potvrdilo, že Belize poskytlo dôkazy o tom, že došlo k náprave situácie, na základe ktorej bolo zaradené do zoznamu, a k vykonaniu konkrétnych opatrení, ktorými možno dosiahnuť trvalé zlepšenie situácie. Preto sa navrhuje, aby Rada pripojený návrh rozhodnutia prijala. Právny základ Nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. Zásada subsidiarity Návrh patrí do výlučnej právomoci Európskej únie. Zásada subsidiarity sa preto neuplatňuje. Zásada proporcionality Návrh je v súlade so zásadou proporcionality z týchto dôvodov: Forma opatrenia je opísaná v nariadení o nezákonnom, nenahlásenom a neregulovanom rybolove a neumožňuje prijímanie rozhodnutí členskými štátmi. Povinnosť uvedenia údajov o spôsobe, akým sa finančná a administratívna záťaž Únie, vlád členských štátov, regionálnych a miestnych orgánov, hospodárskych subjektov a občanov udržiava na čo najnižšej úrovni primeranej cieľu návrhu, sa na tento prípad nevzťahuje. Výber nástrojov Navrhované nástroje: rozhodnutie. Iné prostriedky by neboli primerané z tohto dôvodu: Na základe nariadenia o NNN rybolove nie sú k dispozícií iné nástroje. 4. VPLYV NA ROZPOČET Návrh nemá žiadny vplyv na rozpočet Únie. 2014/0295 (NLE) Návrh VYKONÁVACIE ROZHODNUTIE RADY, ktorým sa mení zoznam nespolupracujúcich tretích krajín v boji proti NNN rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999[2], a najmä na jeho článok 34 ods. 1, so zreteľom na návrh predložený Komisiou, keďže: (1) Nariadením (ES) č. 1005/2008 (ďalej len „nariadenie o NNN rybolove“) sa ustanovuje systém Únie na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie. (2) V kapitole VI nariadenia o NNN rybolove je stanovený postup na identifikáciu nespolupracujúcich tretích krajín, krokov voči krajinám identifikovaným ako nespolupracujúce tretie krajiny, vytvorenie zoznamu nespolupracujúcich krajín, vyradenie zo zoznamu nespolupracujúcich tretích krajín, zverejnenie zoznamu nespolupracujúcich tretích krajín, ako aj prípadné núdzové opatrenia. (3) V súlade s článkom 32 nariadenia o NNN rybolove Európska komisia (ďalej len „Komisia“) rozhodnutím z 15. novembra 2012[3] (ďalej len „rozhodnutie z 15. novembra 2012“) oznámila ôsmim tretím krajinám, že zvažuje možnosť ich identifikácie ako nespolupracujúcich tretích krajín. Jednou z týchto krajín bolo Belize. (4) V rozhodnutí z 15. novembra 2012 uviedla Komisia informácie k hlavným faktom a dôvodom, ktoré túto prípadnú identifikáciu opodstatňujú. (5) Okrem toho Komisia 15. novembra 2012 zaslala daným ôsmim tretím krajinám, medzi ktorými bolo aj Belize, ďalší list, ktorým ich informovala, že zvažuje možnosť ich identifikácie ako nespolupracujúcich tretích krajín. (6) Vykonávacím rozhodnutím z 26. novembra 2013[4] (ďalej len „vykonávacie rozhodnutie z 26. novembra 2013“) Komisia identifikovala Belize, Kambodžské kráľovstvo a Guinejskú republiku ako nespolupracujúce tretie krajiny v boji proti NNN rybolovu. V súlade s nariadením o NNN rybolove Komisia uviedla dôvody, na základe ktorých sa domnieva, že tieto tri krajiny si neplnia povinnosti, ktoré im ako vlajkovým, prístavným, pobrežným alebo trhovým štátom vyplývajú z medzinárodného práva, t. j. že nevykonávajú opatrenia na zabránenie NNN rybolovu, odrádzanie od neho a jeho odstránenie. (7) Rada vykonávacím rozhodnutím 2014/170 z 24. marca 2014[5] (ďalej len „vykonávacie rozhodnutie Rady z 24. marca 2014“) v súlade s článkom 33 nariadenia o NNN rybolove zaradila Belize, Kambodžské kráľovstvo a Guinejskú republika do zoznamu nespolupracujúcich tretích krajín v boji proti NNN rybolovu v zmysle nariadenia o NNN rybolove. (8) Potom, ako bol vykonávacím rozhodnutím Rady z 24. marca 2014 vytvorený zoznam nespolupracujúcich tretích krajín v boji proti NNN rybolovu, Komisia ponúkla identifikovaným krajinám možnosť pokračovať v dialógu v súlade s hmotnoprávnymi a procesnoprávnymi požiadavkami nariadenia o NNN rybolove. Komisia neprestala získavať a overovať všetky informácie, ktoré považovala za potrebné (vrátane ústnych a písomných pripomienok) s cieľom poskytnúť každej identifikovanej krajine možnosť nápravy situácie, na základe ktorej bola zaradená do zoznamu, a prijať konkrétne opatrenia, ktorými možno dosiahnuť nápravu zistených nedostatkov. Po uplatnení tohto postupu bolo možné konštatovať, že Belize situáciu napravilo a prijalo nápravné opatrenia. (9) Podľa článku 34 ods. 1 nariadenia o NNN rybolove by Rada teda mala zmeniť vykonávacie rozhodnutie z 24. marca 2014 a vyradiť Belize zo zoznamu nespolupracujúcich tretích krajín. (10) Po prijatí vykonávacieho rozhodnutia Rady, ktorým sa Belize vyradilo zo zoznamu nespolupracujúcich tretích krajín podľa článku 34 ods. 1 nariadenia o NNN rybolove, sa vykonávacie rozhodnutie Komisie z 26. novembra 2013, ktorým bolo Belize identifikované ako nespolupracujúca tretia krajina, stalo bezpredmetným. VYRADENIE BELIZE ZO ZOZNAMU NESPOLUPRACUJÚCICH TRETÍCH KRAJÍN (11) Po prijatí vykonávacieho rozhodnutia z 26. novembra 2013 a vykonávacieho rozhodnutia Rady 2014/170 z 24. marca 2014 Komisia pokračovala v dialógu s Belize. Predovšetkým treba uviesť, že Belize si podľa všetkého plní povinnosti vyplývajúce z medzinárodného práva a prijalo primeraný právny rámec na boj proti NNN rybolovu; zaviedlo primeraný a efektívny systém monitorovania, kontroly a inšpekcií; vytvorilo odrádzajúci systém sankcií a zabezpečilo riadne vykonávanie systému osvedčovania úlovkov. Belize navyše dosiahlo zlepšenie pri plnení medzinárodných záväzkov vrátane tých, ktoré vyplývajú z odporúčaní a uznesení regionálnych organizácií pre riadenie rybárstva. Belize zaviedlo nový systém registrácie plavidiel, ktorý zodpovedá medzinárodnému právu. Belize v súčasnosti dodržiava odporúčania a uznesenia relevantných subjektov a prijalo svoj vlastný národný akčný plán na boj proti NNN rybolovu, ktorý je v súlade s medzinárodným akčným plánom OSN na zabraňovanie nezákonnému, neohlásenému a neregulovanému rybolovu (IPOA-UN). (12) Komisia porovnala súčasný stav, keď si Belize plní medzinárodné povinnosti, ktoré mu ako vlajkovému, prístavnému, pobrežnému alebo trhovému štátu vyplývajú z medzinárodného práva, so zisteniami uvedenými v rozhodnutí z 15. novembra 2012, vo vykonávacom rozhodnutí z 26. novembra 2013 a vykonávacom rozhodnutí Rady z 24. marca 2014, ako aj s relevantnými informáciami, ktoré poskytlo Belize. Okrem toho posúdila opatrenia, ktoré boli prijaté na nápravu situácie, ako aj záruky poskytnuté príslušnými orgánmi Belize. (13) Na základe všetkých uvedených skutočností dospela Komisia k záveru, že opatrenia prijaté Belize v súvislosti s jeho povinnosťami vlajkového štátu postačujú na dosiahnutie súladu s ustanoveniami článkov 91, 94, 117 a 118 Dohovoru Organizácie Spojených národov o morskom práve (UNCLOS), článkov 18, 19 a 20 dohody OSN o populáciách rýb (UNFSA) a článku III ods. 8 Dohody FAO o podporovaní dodržiavania medzinárodných ochranných a riadiacich opatrení rybárskymi plavidlami na šírom mori. Komisia dospela k záveru, že z dôkazov, ktoré predložilo Belize, vyplýva, že došlo k náprave situácie, na základe ktorej bolo Belize zaradené do zoznamu, a že Belize prijalo konkrétne opatrenia, ktorými možno dosiahnuť trvalé zlepšenie situácie. (14) Za daných okolností a podľa článku 34 ods. 1 nariadenia o NNN rybolove Rada dospela k záveru, že Belize by sa malo vyradiť zo zoznamu nespolupracujúcich krajín. (15) Toto rozhodnutie Rady nevylučuje akékoľvek ďalšie kroky, ktoré môže Komisia alebo Rada v súlade s kapitolou VI nariadenia o NNN rybolove podniknúť v budúcnosti v prípade, že skutkové okolnosti preukážu, že Belize si neplní povinnosti, ktoré mu ako vlajkovému prístavnému, pobrežnému alebo trhovému štátu vyplývajú z medzinárodného práva, t. j. že nevykonáva opatrenia na zabránenie NNN rybolovu, odrádzanie od neho a jeho odstránenie. (16) Vzhľadom na nepriaznivé dôsledky, ktoré so sebou prináša zaradenie do zoznamu nespolupracujúcich tretích krajín, je primerané, aby vyradenie Belize z daného zoznamu malo okamžitý účinok, PRIJALA TOTO ROZHODNUTIE: Článok 1 Príloha k rozhodnutiu 2014/170/EÚ sa nahrádza prílohou k tomuto rozhodnutiu. Článok 2 Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie. V Bruseli Za Radu predseda [1] Ú. v. EÚ L 286, 29.10.2008, s. 1. [2] Ú. v. EÚ L 286, 29.10.2008, s. 1. [3] Rozhodnutie Komisie z 15. novembra 2012 o informovaní tretích krajín, ktoré Komisia považuje za krajiny, ktoré by mohli byť prípadne identifikované ako nespolupracujúce tretie krajiny podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie Ú. v. EÚ C 354, 17.11.2012, s. 1. [4] Vykonávacie rozhodnutie Komisie z 26. novembra 2013 o identifikácii tretích krajín, ktoré Komisia považuje za nespolupracujúce tretie krajiny podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie (Ú. v. EÚ C 346, 27.11.2013, s. 2). [5] Vykonávacie rozhodnutie Rady 2014/170 z 24. marca 2014 (Ú. v. EÚ L 91, 27.3.2014, s. 43 – 47), ktorým sa vytvára zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu v súlade s nariadením (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. PRÍLOHA Zoznam nespolupracujúcich tretích krajín v boji proti nezákonnému, nenahlásenému a neregulovanému (NNN) rybolovu k návrhu VYKONÁVACIEHO ROZHODNUTIA RADY, ktorým sa mení zoznam nespolupracujúcich tretích krajín v boji proti NNN rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie Kambodžské kráľovstvo Guinejská republika Srílanská demokratická socialistická republika